open-index/open-wikipedia-markdown huggingface dataset:
Donetsk (Venäjä)

**Donetsk** () on kaupunki Rostovin alueella Venäjällä, Ukrainan Luhanskin alueen rajalla. Se sijaitsee Donetsin laakion koillisreunalla Donin sivujoen Donetsin varrella 171 kilometriä Donin Rostovista pohjoiseen. Asukkaita on 50&nbsp;085 henkeä (vuonna 2010).

Donin kasakat perustivat paikalle Gundorovskajan kylän vuonna 1681. 1800-luvun lopulla siitä tuli Gundorovkan hiilikaivosyhdyskunta. Vuonna 1945 se sai kaupunkimaisen taajaman ja vuonna 1951 kaupungin aseman. Vuonna 1955 Gundorovka nimettiin Donetskiksi. Kivihiilikaivosten lisäksi kaupungissa toimii konepaja ja tiilitehdas.

Kaupungin kautta kulkee eurooppatie 40 eli Donetskiin Volgogradista johtava venäläinen M21-valtatie, joka Ukrainan rajan länsipuolella jatkaa Luhanskiin ukrainalaisena M04-valtatienä. Venäjän Donetskin kaupungissa on useita Ukrainan valtakunnanrajan rajanylityspaikkoja, joista suurin on eurooppatien E40 rajanylityspaikka Ukrainan Krasnodonin piirin Izvaryneen. Itä-Ukrainan kriisin 2014 aikana Venäjän Rostovin alueelta siirtyi useasti aseistettuja joukkoja ja sotatarvikkeita Ukrainan Luhanskin alueelle siellä taistelleiden venäläismielisten kapinallisten hallitseman Venäjän Donetsin kautta E40-valtatieyhteyden (kansainvälinen rajanylityspaikka) ja sen läheisten paikallisten rajanylityspaikkojen kautta. Virallisesti nämä rajanylityspaikat on toistaiseksi suljettu, eikä niiden kautta ole luvallista tulla Ukrainan alueelle tai poistua Ukrainasta.

## Lähteet

## Aiheesta muualla
* Donetsk Rostovin alueen sivustolla
Dmitrijev-Lgovski

**Dmitrijev-Lgovski** () on kaupunki Kurskin alueella Venäjällä. Se sijaitsee Keski-Venäjän ylängön lounaisreunalla Dneprin sivujoen Svapan rannalla 120 kilometriä Kurskista luoteeseen. Kaupunki on Dmitrijevin piirin keskus. Sen kautta kulkee Brjanskin ja Lgovin välinen rautatie (Dmitrijev-Lgovskin asema) sekä Moskovan ja Kiovan välinen M3-valtatie. Asukkaita on 7&nbsp;900 (vuonna 2008).

Paikalla sijanneesta Dmitrijevskojen kylästä tuli 1779 Kurskin lääniin kuulunut Dmitrijevin kihlakuntakaupunki, josta myöhemmin käytettiin nimiä Dmitrijev-na-Svape ja Dmitrosvapsk erotuksena Orjolin läänin Dmitrovskista. Toisen maailmansodan aikana se oli saksalaisten miehittämä. Nykyisen nimensä kaupunki sai sodan aikana. Paikallisesti käytetty nimitys lienee kuitenkin *Dmitrijev*. Nykyään Dmitrijev-Lgovskissa on muun muassa konepaja ja elintarviketeollisuutta.

## Lähteet

## Aiheesta muualla
* Dmitrijevin piiri Kurskin alueen sivustolla  
* Dmitrijevin kaupungille omistettu sivusto
Leon Andreasen

**Leon Hougaard Andreasen** (s. 23. huhtikuuta 1983 Aidt, Jutland) on tanskalainen jalkapalloilija, joka edustaa Saksan pääsarjassa pelaavaa joukkuetta Hannover 96. Hän on pelannut 12 ottelua Tanskan maajoukkueessa ja tehnyt niissä yhden maalin.

## Lähteet

## Aiheesta muualla
*Fulham FC pelaajaprofiili
Milk (elokuva)

**Milk** on vuonna 2008 ensi-iltansa saanut yhdysvaltalainen Gus Van Santin ohjaama elämäkertaelokuva kalifornialaispoliitikko Harvey Milkistä. Harvey Milk oli ensimmäinen avoimesti homomies, joka valittiin Kaliforniassa julkiseen virkaan, San Franciscon kaupunginvaltuustoon.

*Milk*, samoin kuin pääosaa esittävä Sean Penn, ovat saaneet lukuisia palkintoja ja ehdokkuuksia. Oscar-ehdokkuuksia elokuva sai kahdeksan. Se voitti parhaan alkuperäisen käsikirjoituksen Oscar-palkinnon, ja Sean Penn sai roolistaan parhaan miespääosan Oscar-palkinnon.

## Näyttelijät

## Lähteet

## Aiheesta muualla
* 
* ''Milk'' Box Office Mojossa 
* ''Milk'' Rotten Tomatoesissa 
* ''Milk'' Metacriticissä
Whistler Olympic Park

**Whistler Olympic Park** on talviurheilukeskus Kanadan Whistlerissä noin 10 kilometriä kaupungin keskustasta. Keskuksessa järjestettiin Vancouverin vuoden 2010 talviolympialaisten ampumahiihdon, maastohiihdon, mäkihypyn sekä yhdistetyn kilpailut. Kuhunkin keskuksen stadioniin mahtuu noin 10&nbsp;000 katsojaa.

Whistler Olympic Park käsittää kahden hyppyrimäen (HS 140 ja HS 106) lisäksi 14 kilometrin mittaisen latuverkoston. Keskuksessa järjestettiin tammikuussa 2009 hiihdon ja mäkihypyn maailmancupin osakilpailut.
Donskoi

**Donskoi** () on kaupunki Tulan alueella Venäjällä. Se sijaitsee Donin yläjuoksulla 66 kilometriä Tulasta kaakkoon. Kaupungin kautta kulkee Tulan ja Rjažskin välinen rautatie (Bobrik-Donskoin asema). Asukkaita on 64&nbsp;500 henkeä (vuonna 2010).

1700-luvulta lähtien paikalla sijaitsi Bobrinskin kreivisuvulle kuulunut Bobrikin kylä. Vuonna 1882 siellä ryhdyttiin louhimaan ruskohiiltä. Kaivosyhdyskunnasta tuli vuonna 1929 Donskoin taajama ja vuonna 1939 kaupunki. Nykyään siellä on mm. kone- ja rakennustarviketeollisuutta.

Kaupungin lähellä sijaitsee Bobrik-Goran kartano, jossa on säilynyt mm. vuonna 1778 rakennettu Vapahtajan kirkko ja Bobrinskin kreivisuvun hautakappeli.

## Lähteet

## Aiheesta muualla
* Donskoin kaupungin sivusto
Fransiskaanikirkko (Bratislava)

**Fransiskaanikirkko** (slovakiksi *Kostol františkánov* tai *Františkánsky kostol*) on yksi vanhimmista Bratislavan vanhassakaupungissa sijaitsevista kirkosta. Kirkon alkuperäinen rakennus on rakennettu vuosien 1280 ja 1297 välillä. 1600-luvulla se muutettiin renessanssikirkoksi, ja 1700-luvulla barokkikirkoksi. Goottilainen torni on rakennettu 1400-luvulla, hajonnut ja korvattu kopiolla alkuperäisestä vuonna 1897. Pääkirkon vieressä on kaksi kappelia ja fransiskaaniluostari.

Keskiajalla kaupungin pormestarinvaali pidettiin tässä luostarissa, ja vuonna 1526 Unkarin kansalliskokous kokoontui sinne valitsemaan maalle uutta kuningasta.

## Lähteet
Dubovka

**Dubovka** () on kaupunki Volgogradin alueella Venäjällä. Se sijaitsee Volgan muodostaman Volgogradin tekoaltaan rannalla 52 kilometriä Volgogradista koilliseen. Kaupunki on Dubovkan piirin keskus. Sen kautta kulkee Volgogradin ja Saratovin välinen maantie. Asukkaita on 14&nbsp;700 henkeä (vuonna 2008).

Vuodesta 1734 Dubovka toimi Volgan kasakoiden keskuspaikkana. Vuonna 1771 kasakat karkotettiin Pugatšovin kapinan takia ja paikalle tuotiin uudisasukkaita. Kaupunginoikeudet Dubovka sai vuonna 1803, mutta menetti ne myöhemmin kahteen otteeseen. Vuonna 1925 siitä tuli jälleen kaupunki. Nykyisin siellä on mm. metalli-, elintarvike- ja puunjalostusteollisuutta.

## Lähteet
* 

## Aiheesta muualla

* Dubovkan piiri Volgogradin alueen sivustolla
Painin Euroopan-mestaruuskilpailut 1939

**Vuoden 1939 [[painin Euroopan-mestaruuskilpailut]]** järjestettiin Oslossa, Norjassa huhtikuun lopulla. Kisoissa painittiin ainoastaan kreikkalais-roomalaisessa painissa seitsemässä eri painoluokassa. Toisen maailmansodan vuoksi seuraavat EM-kilpailut pidettiin vasta vuonna 1946.

## Kreikkalais-roomalainen paini
### Mitalistit

### Mitalitaulukko

## Lähteet
*FILA:n tietokanta
Sisempi vino vatsalihas

**Sisempi vino vatsalihas** () on vatsalihaksiin kuuluva litteä lihas, joka sijaitsee ulomman vinon vatsalihaksen alla. Sen tehtävänä on kannatella vatsaontelon elimiä ja avustaa ulostamisessa, synnytyksessä sekä uloshengityksessä. Sisempi vino vatsalihas jaetaan *pars inguinalis* ja *pars lumbalis* osaan. *Pars inguinalis* osa lähtee suoliluun kyhmystä sekä nivussiteestä. *Pars lumbalis* osa lähtee lanneselkäkalvosta. Molemmat osat päättyvät kalvojänteellä valkeaan jännesaumaan () ja kylkiluiden luu-rustoliitokseen. Sisempi vino vatsalihas muodostaa sisemmän nivusaukon kraniaalisen reunan.

Sisempää vinoa vatsalihasta hermottavat kylkivälihermot, suoli-alavatsahermo ja suoliluu-nivushermo.
Auto 5000

**Auto 5000** oli Volkswagen Groupin tytäryhtiö, joka valmisti Saksan Wolfsburgissa Volkswagenin päätehtaan yhteydessä henkilöautoja. Yhtiö on perustettu elokuussa 2001. Tehtaalla on vuodesta 2003 lähtien valmistettu Touran-tila-autoja ja vuodesta 2007 Tiguan-maastureita. Tehdas työllisti joulukuussa 2007 4&nbsp;200 henkeä. Vuoteen 2008 mennessä tehdas oli valmistanut 650&nbsp;000 ensimmäisen ja 180&nbsp;000 toisen sukupolven Tourania sekä 16&nbsp;000 Tiguania.

Volkswagen Group ja saksalainen ammattiyhdistysliike IG Metall solmivat pitkäaikaisen työehtosopimuksen, jossa autotehdas lupasi järjestää 5&nbsp;000 pysyvää työpaikkaa Saksaan, kun työntekijäpuoli lupautui enintään 5&nbsp;000:n saksan markan bruttopalkkaan kuukaudessa. Palkkataso oli teollisuuden keskiansiota alhaisempi. Etusijalla työnsaannissa ovat työttömyysuhan alla olevat. Mikäli sopimukseen ei olisi päästy, tuotantoa ei olisi todennäköisesti aloitettu tai se olisi viety alhaisemman palkkatason maahan. 

Auto 5000 -projekti päättyi vuoden 2009 alussa.

## Aiheesta muualla
*Der Spiegel-lehden artikkeli aiheesta
Djurtjuli

**Djurtjuli** (, baškiiriksi Дүртөйлө, *Dürtöilö*) on kaupunki Baškortostanin tasavallassa Venäjällä. Se sijaitsee Belajajoen rannalla 124 kilometriä Ufasta luoteeseen. Kaupunki on Djurtjulin piirin keskus. Asukkaita on 31&nbsp;200 henkeä (vuonna 2008).

Kaupunki on perustettu vuonna 1989. Se on Tšekmagušin öljyntuotantoalueen keskus. Kaupungissa toimii rakennustarvike- ja elintarviketeollisuutta.

Vuonna 2024 valmistuva Djurtjuli–Аtšit-moottoritie yhdistää Kazanin ja Jekaterinburgin ja jatkuu 2025 Tjumeniin osana Eurooppa–Länsi-Kiina-käytävää.

## Lähteet
* 

## Aiheesta muualla
* Djurtulin kaupungille omistettu sivusto
Luettelo Aku Ankan taskukirjoista (326–350)

Tämä on **luettelo [[Aku Ankan taskukirja|Aku Ankan taskukirjojen]] numeroista 326–350**. Ne ilmestyivät alun perin vuosina 2007–2009.

## 2007

|}

## 2008

|}

## 2009

|}

## Lähteet
* 
*
Nenänuuska

**Nenänuuska** on jauhemainen tupakkatuote, jota nuuskataan nenään. Suomessa nenänuuskan käyttö ei ole yleistynyt. Tunnettuja brittiläisiä nenänuuskamerkkejä ovat muun muassa Toque ja Samuel Gawith. 

Nenänuuskan myynti ja maahantuonti kiellettiin 15. elokuuta 2016 voimaan tulleessa tupakkalaissa. Matkustajatuonnissa sitä kuitenkin saa tuoda enimmillään kilon; Euroopan talousalueen ETA:n ulkopuolelle matkustettaessa matkan pitää kestää yli 24 tuntia.

## Lähteet

## Aiheesta muualla

* Arttu Koistinen: Nenään vedettävän nuuskan myynti laillista . Karjalainen 20.1.2015.
Djatkovo

**Djatkovo** () on kaupunki Brjanskin alueella Venäjällä. Se sijaitsee Brjanskin ja Ljudinovon välisen rautatien varrella (Djatkovon asema) 47 kilometriä Brjanskista pohjoiseen. Kaupunki on Djatkovon piirin keskus. Asukkaita on 29&nbsp;438 henkeä (vuonna 2010).

Djatkovon kylä tunnetaan vuodesta 1626 lähtien. Vuonna 1790 sinne perustettiin kuuluisa kristalli­tehdas. Vuonna 1938 Djatkovosta tuli kaupunki. Toisen maailmansodan aikana se oli saksalaisten miehittämä.

Kristallitehtaan lisäksi kaupungissa on nykyään mm. laite-, rakennustarvike-, huonekaluteollisuutta. Nähtävyyksiä ovat kristallimuseo sekä vuonna 2003 rakennettu kirkko kristallista valmistettuine ikonostaaseineen. Kristalli-ikonostaasi Djatkovon kirkossa oli jo 1800-luvulla, mutta myöhemmin se tuhoutui.

## Lähteet

## Aiheesta muualla
* Kaupunkiin keskittynyt portaali 
* Djatkovon piirin sivusto
Blagoveštšensk (Baškortostan)

**Blagoveštšensk** (, ) on kaupunki Baškortostanin tasavallassa Venäjällä. Se sijaitsee Kaman sivujoen Belajan rannalla 42 kilometriä Ufasta pohjoiseen. Kaupunki on Blagoveštšenskin piirin keskus. Asukkaita on 33&nbsp;600 henkeä (vuonna 2008).

Paikkakunta on syntynyt vuonna 1756 perustetun kuparisulaton yhteyteen. Kaupunki siitä tuli vuonna 1941. Nykyään Blagoveštšenskissa on metalli- ja kemian teollisuutta.

## Lähteet
* 

## Aiheesta muualla

* Blagoveštšenskin piirin sivusto  
* Epävirallinen kaupunkisivusto
Gary Cherone

**Gary Cherone** (s. 26. heinäkuuta 1961) on yhdysvaltalainen laulaja. Hän on tunnettu nykyisen yhtyeensä Extremen laulajana, kuten myös lyhyestä ajanjaksosta Van Halenin laulajana 90-luvun lopussa.

## Diskografia
### Extreme
* *[[Extreme (Extreme)|Extreme]]* (1989)
* *[[Pornograffitti]]* (1990)
* *[[III Sides to Every Story]]* (1992)
* *[[Waiting for the Punchline]]* (1995)
* *[[Saudades De Rock]]* (2008)

### Van Halen
* *[[Van Halen III]]* (1998)

## Aiheesta muualla
Miinaajat

**Miinaajat** ovat hyönteisiä, joiden toukat elävät kasvisolukoihin, esimerkiksi lehtimaltoon, kovertamissaan miinoiksi kutsutuissa käytävissä tai onteloissa eli miinoissa. Eräät lajit ovat erikoistuneet kaivamaan käytäviä puiden jälsikerrokseen. Lehdissä eläviä sanotaan lehtimiinaajiksi.

Miinaajat eivät muodosta taksonomista ryhmää, vaan elintapa on kehittynyt erikseen useissa eri hyönteislahkoissa. Miinaajia esiintyy perhosissa (esimerkiksi miinaajakoit *Gracillariidae*), kärpäsissä (miinaajakärpäset, *Agromyzidae*), pistiäisissä sekä kovakuoriaisissa. Miinan kaivertanut toukka on usein mahdollista tunnistaa ravintokasvin, käytävän sijainnin sekä muodon ja ulosteiden kertymistavan perusteella.

## Katso myös
*Äkämäntekijät
*Kääröntekijät

## Lähteet

## Aiheesta muualla

*Sivusto lehtimiinojen tunnistamisesta 
*Forest Insect Guilds: Patterns of Interaction with Host Trees  (PDF, 24,86Mt)
Janaul

**Janaul** (, baškiiriksi Яңауыл) on kaupunki Baškortostanin tasavallan pohjoisosissa Venäjällä. Se sijaitsee Kaman sivujoen Buin rannalla 218 kilometriä Ufasta luoteeseen. Sen kautta kulkee Kazanin ja Jekaterinburgin välinen rautatie.  Tämä 26&nbsp;900 hengen kaupunki on noin 48&nbsp;100 asukkaan (2010) Janaulin piirin keskus.

Kaupunki on perustettu vuonna 1991. Se on yksi Baškortostanin öljyntuotannon keskuksista.

## Lähteet

## Aiheesta muualla
* Perustiedot Janaulin piiristä  
* Epävirallinen kaupunkisivusto
Saône

**Saône** on Rhônen sivujoki Keski-Ranskassa. Se on 473 kilometriä pitkä, ja sen alkulähde on Vioménilin kunnan alueella Vosgesin departementissa. Saône yhtyy Rhônejokeen Lyonissa. Saône-et-Loiren departementti on saanut nimensä joen mukaan.

Muun muassa Doubs on Saônen sivujoki.
## Lähteet
*http://www.geoportail.fr  
*http://sandre.eaufrance.fr/app/chainage/courdo/htm/U---0000.php?cg=U---0000 

## Viitteet
Painin Euroopan-mestaruuskilpailut 1938

**Vuoden 1938 [[painin Euroopan-mestaruuskilpailut]]** järjestettiin Tallinnassa, Virossa huhtikuun lopulla. Kisoissa painittiin ainoastaan kreikkalais-roomalaisessa painissa seitsemässä eri painoluokassa.

## Kreikkalais-roomalainen paini
### Mitalistit

### Mitalitaulukko

## Lähteet
*FILA:n tietokanta
Janette Broman

**Janette Broman** (s. 1981) on Miss Suomi vuodelta 2002, sittemmin hän on toiminut mallina.

Broman osallistui vuoden 2002 Miss Universum -kilpailuun, mutta ei sijoittunut kymmenen finalistin joukkoon.

## Lähteet
Heikki Nurminen

**Heikki Johannes Villiam Nurminen** (7. marraskuuta 1921 Tampere – 3. tammikuuta 2002 Lempäälä) oli suomalainen oopperalaulaja. Hänen äänialansa oli basso-baritoni. Nurminen oli Tampereen oopperan kantavia laulajia usean vuosikymmenen ajan. Hänen näyttelijänkyvyt tulivat myös esille puheteatterissa sekä TV-produktioissa.

Nurminen aloitti lauluopintonsa vuonna 1946 tuomiokirkon kanttorin Kalle Mäkisen opastuksella ja myöhemmin hän opiskeli professori Oiva Soinin johdolla. Macbeth oli hänen merkittävimpiä roolejaan. Nurminen oli naimisissa pianistin, säestäjän ja lastentarhanopettajan Sirkka-Liisa Paloheimon (1918–2001) kanssa. Nurmiset on haudattu Tampereelle Kalevankankaan hautausmaalle.  

## Roolit
* Pacius: Kaarle-kuninkaan metsästys (Wachtmeister) 1950
* Rossini: Sevillan parturi (Tohtori Bartolo) 1951
* d'Albert: Alamaa (Tomasso) 1953
* Nikolai: Windsorin porvareita (Hra Paaso)1954
* P. Tšaikovski: Jolanta (Ebn-Jahia) 1954
* Puccini: Viitta (Michele) 1955
* Mozart: Ryöstö Seraljista (Selim Pasha) 1956
* Madetoja: Pohjalaisia (Vallesmanni) 1956
* Puccini: Tosca (Scarpia) 1957
* Verdi: Rigoletto (Rigoletto) 1957
* Mozart: Figaron häät (Kreivi Almaviva) 1958
* Bizet: Carmen (Dancairo) 1959
* Pylkkänen: Bastheba Saarenmaalla (Kuigu-Siim) 1959
* Smetana: Myyty morsian (Kecal) 1960
* Puccini: Lännen tyttö (Jack Rance) 1960
* Auber: Fra Diavolo (Lordi Kookburn) 1961
* Verdi: Trubaduuri (Kreivi Luna) 1961
* Donizetti: Lemmenjuoma (Belcore) 1962
* Wagner: Lentävä Hollantilainen (Hollantilainen) 1962
* Rossini: Sevillan parturi (Bartolo) 1963
* P. Tšaikovski: Eugen Onegin (Eugen Onegin) 1963
* Puccini: Viitta (Michele) 1964
* Puccini: Gianni Schicci (Gianni Schicci) 1964
* Verdi: Macbeth (Macbeth)1964, Suomalainen kantaesitys
* Otto Nikolai: Windsorin iloiset rouvat (Sir John Falstaf) 1965
* Donizetti: Don Pasquale (Don Pasquale) 1967
* Kurt Weill: Mahagonnyn kaupungin nousu ja tuho (Kolminaisuusmooses) 1968
* Puccini: Tosca (Scarpia) 1968
* Rossini: Veijarikreivi (Kotiopettaja) 1969
* Verdi: La Traviata (Giorgio Germont) 1969
* Offenbach: Hoffmannin kertomukset (Coppelius, Mirakel, Dapertutto) 1970
* Menotti: Konsuli (Salaisen poliisin agentti) 1971
* Madetoja: Pohjalaisia (Vallesmanni) 1972
* Lorzing: Tsaari ja kirvesmies (Van Bett, pormestari) 1973
* Smetana: Myyty morsian (Kecal) 1976
* Puccini: Gianni Schicci (Gianni Schicci) 1976
* Offenbach: Hoffmannin kertomukset (Coppelius, Mirakel, Dapertutto) 1970
* Menotti: Konsuli (Salaisen poliisin agentti) 1971
* Madetoja: Pohjalaisia (Vallesmanni) 1972

### Televisiossa
* Oi kallis kaupunki
* Näin syttyi talvisota

## Lähteet
* Tampereen ooppera 1946–1986 Käsiohjelmat kertovat

### Viitteet
Aasiansieppokertut

**Aasiansieppokertut** (*Seicercus*) on uunilintujen heimoon kuuluva varpuslintusuku. Aiemmin heimo luettiin kuuluvaksi kerttuihin. Aasiansieppokerttuihin kuuluu BirdLifen mukaan 48 lajia.

## Lajit
* Afrikanuunilintu (*Seicercus ruficapilla*)
* Amurinuunilintu (*Seicercus coronatus*)
* Assaminuunilintu (*Seicercus cantator*)
* Bambusieppokerttu (*Seicercus poliogenys*)
* Bambu-uunilintu (*Seicercus umbrovirens*)
* Burjatianuunilintu (*Seicercus plumbeitarsus*)
* Burmansieppokerttu (*Seicercus tephrocephalus*)
* Cebunuunilintu (*Seicercus cebuensis*)
* Celebesinuunilintu (*Seicercus sarasinorum*)
* Guangdonginuunilintu (*Seicercus goodsoni*)
* Emeinsieppokerttu (*Seicercus omeiensis*)
* Emeinuunilintu (*Seicercus emeiensis*)
* Filippiinienuunilintu (*Seicercus olivaceus*)
* Hainaninuunilintu (*Seicercus hainanus*)
* Himalajansieppokerttu (*Seicercus xanthoschistos*)
* Honshunuunilintu (*Seicercus xanthodryas*)
* Idänuunilintu (*Seicercus trochiloides*)
* Indokiinanuunilintu (*Seicercus reguloides*)
* Izunuunilintu (*Seicercus ijimae*)
* Japaninuunilintu (*Seicercus borealoides*)
* Kameruninuunilintu (*Seicercus herberti*)
* Kamtšatkanuunilintu (*Seicercus examinandus*)
* Karakoruminuunilintu (*Seicercus occipitalis*)
* Karstiuunilintu (*Seicercus calciatilis*)
* Kashmirinsieppokerttu (*Seicercus whistleri*)
* Kastanjasieppokerttu (*Seicercus castaniceps*)
* Kaukasianuunilintu (*Seicercus nitidus*)
* Kiinansieppokerttu (*Seicercus valentini*)
* Kolombangaranuunilintu *Seicercus amoenus*
* Kongonuunilintu (*Seicercus laurae*)
* Kultasieppokerttu (*Seicercus burkii*)
* Kultauunilintu (*Seicercus ricketti*)
* Laosinuunilintu (*Seicercus ogilviegranti*)
* Lapinuunilintu (*Seicercus borealis*)
* Makiranuunilintu (*Seicercus makirensis*)
* Mäntysieppokerttu (*Seicercus affinis*)
* Papuanuunilintu (*Seicercus maforensis*)
* Punasieppokerttu (*Seicercus montis*)
* Purouunilintu (*Seicercus magnirostris*)
* Shanxinuunilintu (*Seicercus claudiae*)
* Sichuaninsieppokerttu (*Seicercus soror*)
* Sundansieppokerttu (*Seicercus grammiceps*)
* Sundanuunilintu (*Seicercus trivirgatus*)
* Säihkyuunilintu (*Seicercus laetus*)
* Timorinuunilintu (*Seicercus presbytes*)
* Ugandanuunilintu (*Seicercus budongoensis*)
* Ussurinuunilintu (*Seicercus tenellipes*)
* Yunnaninuunilintu (*Seicercus klossi*)

## Lähteet
Syksy New Yorkissa

**Syksy New Yorkissa** on romanttinen draamaelokuva, joka valmistui vuonna 2000. Pääosia siinä esittävät Richard Gere ja Winona Ryder. Ohjauksesta vastasi Joan Chen.

## Juoni

Keski-ikäinen ravintoloitsija, naistenmies ja epäonnistunut isä Will Keane (Gere) saa uutta sisältöä tyhjään elämäänsä, kun hän tutustuu nuoreen naiseen Charlotte Fieldingiin (Ryder). He rakastuvat mutta Will ei ole koskaan oikein onnistunut pitkissä ja pysyvissä rakkaussuhteissa eikä hän ota tätäkään kovin vakavasti. Sitten Charlotte kertoo hänelle sairastavansa neuroblastoomaa eikä suhde täten voisikaan kestää kauan. Will viettää paljon aikaa Charlotten kanssa, samalla etsien joka paikasta pätevää kirurgia, joka onnistuisi parantamaan tämän sairauden. Lopulta hän löytää sellaisen mutta sairaus on edennyt liian pitkälle ja leikkaus epäonnistuu. Will jää yksin mutta nyt hän haluaa viettää hukattua aikaa tyttärensä ja tämän uuden vauvan kanssa. 

## Aiheesta muualla
* 
* 
*
Kiikan vaakuna

**Kiikan kunnanvaakuna** on saanut aiheensa kunnan merkityksestä rukkipitäjänä. Kiikassa oli pitkät perinteet 1840-luvulta alkaen rukkien valmistamisessa, joiden tuotannosta kunta tulikin laajasti tunnetuksi aina 1950-luvulle saakka, jolloin rukkien kysyntä hiipui olemattomiin.

Vaakunan ovat suunnitelleet T. Takala ja Gustaf von Numers, ja se vahvistettiin käyttöön 26. kesäkuuta 1961. Vaakunan selitys on ”sinisessä kentässä kultainen rukki”. Vaakuna muuttui epäviralliseksi kotiseutuvaakunaksi vuonna 1981 Kiikan yhdistyttyä Keikyän kanssa Äetsän kunnaksi.

## Lähteet
*
Taitouinti kesäolympialaisissa 1996

**[[Kesäolympialaiset 1996|Atlantan kesäolympialaisten 1996]] [[Taitouinti|taitouinnissa]]** kilpailtiin vain yhdessä lajissa, naisten joukkueohjelmassa.

## Mitalistit

## Mitalitaulukko
Inhimillinen tekijä

**Inhimillinen tekijä** on vuosina 1997–2017 esitetty suomalainen asiapitoinen keskusteluohjelma. Ohjelman erikoistuneina toimittajina toimivat vuoroviikoin haastattelijat Anne Flinkkilä ja Sari Valto. Alun perin Flinkkilän työparina toimi Helena Itkonen, joka juonsi viimeisen lähetyksensä lokakuussa 2010. Ohjelmaa esitettiin alun perin Yle TV2 -kanavalla. Kanavauudistuksen myötä ohjelma siirtyi Yle TV1 -kanavalle.

## Toimittajat
* Anne Flinkkilä
* Helena Itkonen
* Piia Ketopaikka
* Sari Valto

## Palkinnot
Flinkkilä ja Itkonen saivat vuonna 2002 yhdessä Suomen evankelis-luterilaisen kirkon myöntämän kirkon viestintäpalkinnon. Vuonna 2013 Kansainvälinen epilepsialiitto palkitsi *Inhimillisen tekijän* epilepsiaa käsittelevän ansiokkaan televisiojournalismin sarjassa jaksosta ”Sitten kaikki pimeni”, joka esitettiin 30. maaliskuuta 2012.

Vuonna 2011 Helena Itkoselle myönnettiin elämäntyöstään valtion journalistipalkinto.

## Lähteet

## Aiheesta muualla
* Ohjelman kotisivut
5,56×45 mm NATO

**5,56×45 mm NATO** on kivääreissä käytettävä patruuna. Se on kehitetty Yhdysvalloissa ja alun perin tarkoitettu M16-kivääriin. Patruuna on kehitetty .223 Remington -patruunasta mutta ei ole sen kanssa identtinen. 5,56×45 mm on STANAG 4172:n määrittelemä Nato-joukkojen standardipatruuna. Nato-maiden lisäksi se on käytössä monissa sen ulkopuolissa maissa. 

5,56×45&nbsp;mm:n luoti "kaatuu" ja pirstoutuu osuessaan kohteeseen, esimerkiksi ihmiseen, koska luodin kärki ja perä ovat eri painoisia. Tämä aiheuttaa vaikean ampumahaavan. Luoti on tehokas 550 metriin saakka.

Naton 5,56×45-millistä edeltänyt standardipatruuna oli .308 Winchesteristä 1940–1950-luvun taitteessa kehitetty 7,62×51&nbsp;mm&nbsp;NATO. Tämä 7,62-millinen patruuna sai kritiikkiä, koska sen teho oli uusiin jalkaväenaseisiin tarpeettoman suuri. Sen patruuna aiheutti ammuttaessa voimakkaan rekyylin ja painavuus vähensi mukana kannettavaa patruunamäärää. Karkeasti ottaen jalkaväkimies jaksaa kantaa kaksinkertaisen määrän 5,56×45 mm patruunoita verrattuna 7,62×51-milliseen.

## Historia
Vuonna 1954 suurempi 7,62×51-millinen patruuna valittiin ensimmäiseksi Nato-kiväärin vakiopatruunaksi. Valintahetkellä esitettiin kritiikkiä siitä, että valitun patruunan rekyylivoima, kun se ammuttiin kädessä pidettävästä kevyestä nykyaikaisesta palvelukivääristä, ei mahdollistanut  nykyaikaiseen taisteluun riittävää automaattista tulinopeutta.

Britannialla oli vuodesta 1945 lähtien laajaa näyttöä omien välipatruunoiden kokeilunsa perusteella, ja he olivat ottamassa käyttöön .280 (7&nbsp;mm) patruunan, kun taas 7,62×51&nbsp;mm (.308) valittiin Naton standardiksi. FN-yhtiö oli myös ollut mukana kehittämässä .280 patruunaa, jonka kehitystyöhön sisältyi FN&nbsp;FAL:n version kehittäminen .280:sta. Yhdysvallat vähätteli huolta 7,62 mm:n rekyylistä ja yleisestä tehokkuudesta, jolloin muut Nato-maat yhtyivät siihen katsoessaan että standardointi oli tärkeämpää kuin muuten ihanteellisen patruunan valinta.
## Lähteet
Rudolf Tobias

**Rudolf Tobias** (29. toukokuuta 1873 Käina, Hiidenmaa – 29. syyskuuta 1918 Berliini) oli virolainen säveltäjä, urkuri ja kuoronjohtaja. Tobias on ensimmäinen virolainen ammattisäveltäjä. Hän opiskeli Pietarin konservatoriossa Rimski-Korsakovin alaisuudessa. Myöhemmin Tobias muutti Berliiniin ja sai Saksan kansalaisuuden.

Tobias sävelsi jousikvartettoja sekä orkesteri- ja kuoroteoksia. Hänen tunnetuimpiin sävellyksiinsä kuuluu oratorio Joonan lähettäminen. Se valmistui Saksassa vuonna 1907, mutta tuli laajasti tunnetuksi vasta 1980-luvulla. Hän sävelsi myös alkusoiton *Julius Caesar* (1896), joka oli ensimmäinen virolainen sinfoninen teos.

Tobiaksen kuva oli Viron 50 kruunun setelissä.

## Kirjallisuutta
* Dobszay, László 1993 [1984]. Abriss der ungarischen Musikgeschichte. Budapest: Corvina.
* Erhardt, Ludwik 1975. Music in Poland. Warsaw: Interpress Publishers.
* Guide de la musique de chambre, toim. François-René Tranchefort etc. 2006 [1989]. Fayard.

## Lähteet

## Aiheesta muualla
* Säveltäjä ja urkuri Rudolf Tobias
* Biografia  
* Helilooja Rudolf Tobias 135, Hiiu Leht, 23. toukokuuta 2008 
* Joonase lähetamine: kaalukas ja efektne
Google-syötteenlukija

**Google-syötteenlukija** () oli web-pohjainen ohjelma, joka oli tarkoitettu verkkosyötteiden seuraamiseen yhteydessä tai yhteydettömässä tilassa. Google julkaisi syötteenlukijansa 7. lokakuuta 2005 Google Labsissa. Beta-pääte pudotettiin versiotiedoista 17. syyskuuta 2007. Google Reader on saatavilla myös mobiilisovelluksena Androidille.

Google-syötteenlukijaa kehitti Googlella noin 12 hengen työryhmä. Sillä oli parhaimmillaan yli 30 miljoonaa käyttäjää. Vuoteen 2011 mennessä työryhmää oli pienennetty eikä syötteenlukijalle enää kehitetty uusia ominaisuuksia.

Maaliskuussa 2013 Google ilmoitti, että Google-syötteenlukija tullaan sulkemaan 1. heinäkuuta 2013 sen vähentyneen käytön vuoksi.

## Vaatimukset
Ilmaisen Google-tunnuksen lisäksi Google-syötteenlukijan käyttö edellyttää selaimelta JavaScript-tukea.

## Lähteet

## Aiheesta muualla
* Google Reader 
* Virallinen Google Reader -blogi
*  Who killed Google Reader?  ''The Verge'' -lehden artikkeli kertoo Google-syötteenlukijan synnystä ja tuhosta
Taitouinti kesäolympialaisissa 1992

**[[Kesäolympialaiset 1992|Barcelonan kesäolympialaisten 1992]] [[Taitouinti|taitouinnissa]]** kilpailtiin kahden lajin, naisten yksin- ja pariuinnin, mitaleista.

## Mitalistit

## Mitalitaulukko
Punainen lanka

**Punainen lanka ** oli Yle TV2:n vuosina 1999–2008 lähettämä asiapitoinen keskusteluohjelma. Maarit Tastulan juontamassa ohjelmassa vierailivat mm. lastenpsykiatri Raisa Cacciatore, presidentin puoliso Tellervo Koivisto, Helsingin vuoden 2005 maailmanmestaruuskilpailujen pituushypyn finaalin pronssimitalisti Tommi Evilä. Ohjelman viimeinen jakso esitettiin 4. kesäkuuta 2008 ja vieraana oli näyttelijä Samuli Edelmann.

Ohjelman johtoajatuksena on, että jokaisella vieraalla on oma punainen lankansa, oma maailmankuvansa, josta hän ohjelmassa kertoo. Ohjelma pyrkii avartamaan katsojan ymmärrystä haastateltavan - ja tämän maailman - avulla.

Punaisen langan tunnusmusiikkina soitettiin Lhasa de Selan kappaletta ”De cara a la pared”.

## Katso myös
* Inhimillinen tekijä

## Lähteet

## Aiheesta muualla
* Yle: Punainen lanka
Slovakian tasavallan kansallinen neuvosto

**Slovakian tasavallan kansallinen neuvosto** () on Slovakian yksikamarinen kansanedustuslaitos. Sen muodostavat 150 kansanedustajaa, jotka valitaan suhteellisen vaalitavan vaaleilla neljäksi vuodeksi kerrallaan. Neuvosto on päätösvaltainen, jos äänestykseen osallistuu vähintään 76 edustajaa. Maassa ei ole vaalipiirijakoa, vaan kaikki äänestävät samoja ehdokkaita.

Parlamentaarista työtä tehdään 19 valiokunnassa.

## Historia
Slovakian parlamentin nimi on ollut Slovakian tasavallan kansallinen neuvosto lokakuusta 1992 alkaen. Sen edeltäjä, Slovakian kansallinen neuvosto, päätti vuosina 1969–1992 osasta asioita, jotka kuuluivat Tšekkoslovakian osana olleelle Slovakialle.

Aluksi parlamentti kokoontui Zupnyn talossa, jonka tilat ovat edelleen lähinnä konferenssi- ja kokouskäytössä. Uutta parlamenttitaloa alettiin rakentaa jo kesäkuussa 1986 Bratislavan linnan viereen. Itsenäistyneen Slovakian kansankokous muutti uusiin tiloihin 25. toukokuuta 1994.

## Edustajat
Parlamentin edustajien tulee täyttää seuraavat ehdot:

* oltava äänioikeutettu 
* vähintään 21-vuotias
* Slovakian kansalainen
* asuu vakituisesti Slovakiassa
* ei ole erikseen menettänyt vaalikelpoisuuttaan esim. juridisesta tai lääketieteellisestä syystä

Kansalliskokouksen edustajat valitsevat keskuudestaan puhemiehen ja varapuhemiehen. Kansalliskokouksen puhemies on Slovakian toiseksi korkea-arvoisin virkamies heti presidentin jälkeen. Puhemiehen tehtäviin kuuluvat mm. parlamenttaarisen työn johtaminen sekä kansalliskokouksen edustaminen. Maaliskuusta 2020 lähtien puhemiehenä on toiminut Boris Kollár.

## Vaalituloksia
Vuoden 2006 vaaleissa sosiaalidemokraatit *(Smer – sociálna demokracia)* saivat 50 paikkaa, kristillisdemokraattien liitto *(Slovenská demokratická a kresťanská únia – Demokratická strana)* 31 paikkaa ja slovakkien *(Slovenská národná strana)* ja unkarilaisten *(Strana maďarskej koalície - Magyar Koalíció Pártja)* kansallispuolueet kumpikin 20 paikkaa.

Maaliskuussa 2012 järjestettiin ennenaikaiset parlamenttivaalit, jotka voitti Slovakian sosialidemokraattinen puolue Smer ja sai 44,4 prosenttia eli 84 paikkaa. Äänestysprosentti oli vajaat 60. Toiseksi eniten ääniä sai kristillisdemokraattien ja tuoreen oikeistopuolueen vaaliliitto. Niiden yhteinen saalis oli 16 paikkaa. Korruptioskandaalissa ryvettynyt oikeistolainen SDKU-DS metti maineensa korruptioskandaalissa ja sen paikkaluku jäi 11 parlamenttipaikkaan ja kannatus putosi parissa vuodessa 15 prosentista kuuteen. Maassa ajauduttiin ennenaikaisiin vaaleihin Euroopan väliaikaisen kriisirahaston kasvattamisen vuoksi.

Viimeisimmät vaalit pidettiin 29. helmikuuta 2020. Ne voitti Tavalliset ihmiset -puolue.

## Lähteet
* Kansallinen neuvosto 

### Viitteet

## Aiheesta muualla
Afrikantöpökerttuset (suku)

**Afrikantöpökerttuset** (*Sylvietta*) on afrikantöpökerttusten heimoon kuuluva varpuslintusuku. Aiemmin suku luettiin kuuluvaksi kerttujen heimoon. Afrikantöpökerttusiin kuuluu BirdLifen mukaan yhdeksän lajia.

## Afrikantöpökerttusiin (''Sylvietta'') kuuluvia lajeja
* Arotöpökerttunen (*Sylvietta isabellina*)
* Nakkelitöpökerttunen (*Sylvietta brachyura*)
* Punatöpökerttunen (*Sylvietta whytii*)
* Rusotöpökerttunen (*Sylvietta ruficapilla*)
* Savannitöpökerttunen (*Sylvietta rufescens*)
* Sitruunatöpökerttunen (*Sylvietta denti*)
* Somaliantöpökerttunen (*Sylvietta philippae*)
* Vihertöpökerttunen (*Sylvietta virens*)
* Vuoritöpökerttunen (*Sylvietta leucophrys*)

## Lähteet

## Aiheesta muualla
*ITIS: Sylvietta
Kenttärangaistusleiri III

**Kenttärangaistusleiri III** () oli jatkosodan aikainen natsi-Saksan vankileiri, joka sijaitsi vuonna 1942 Taivalkoskella Pohjois-Suomessa. Sinä aikana kun leiri sijaitsi Suomessa, lähes puolet vangeista menehtyi tauteihin, aliravitsemukseen tai vartijoiden surmaamana.

## Leirin perustaminen ja aika Suomessa
Kenttärangaistusleiri III perustettiin *Torgau-Brükenkopsin sotilasvankilassa* Saksassa 1. elokuuta 1942. Rangaistusvangit olivat pääasiassa poliittisia vankeja, Saksan hallituksen vastustajia, mutta leirillä oli myös tavanomaisia rikollisia. Noin 550 rangaistusvankia laivattiin elokuun aikana Pietarsaareen. Sieltä matka jatkui junalla ja jalkamarssilla Taivalkosken Metsäkylän *Isokumpu* nimisen tilan maille. Tilan mailla sijaitsi jo ennestään neuvostoliittolaisille sotavangeille perustettu leiri.

*Kenttärangaistusleiri III* muutettiin vuoden 1943 alusta *Kenttärangaistusosasto 19:ksi* () ja sijoitettiin Seplinoon Leningradin edustalle, mutta muutamia kurinpitovankeja jätettiin Hyrynsalmen–Kuusamon kenttäradan rakennustöihin.

## Olosuhteet leirillä

Miehet tekivät metsä- ja kaivutöitä Hyrynsalmen-Kuusamon -kenttärataa varten. Kenttärangaistusleirin järjestyksen ylläpidosta vastasi erillinen SS-osasto. Aamulla työmaalle siirtyessään vankien oli marssittava paraatimarssia nelijonossa Erikaa laulaen. Tahdissa sekoavia vartijat hakkasivat. Puut kaadettiin kirveillä, maankaivu tapahtui kuokilla ja hakuilla. Rungot siirrettiin metsästä kantamalla. Miesten vaatetus oli hyvin kehnoa, lähinnä ryysyjä. Talvellakin useimmat joutuivat tekemään työtä avokäsin, vaikka alueella oli tammikuussa 1943 30 asteen pakkasia.

Karusta ilmastosta, kovasta työstä, heikosta muonituksesta ja huonoista olosuhteista johtuen suurin osa rangaistussotilaista sairastui lyhyessä ajassa. Joidenkin lähteiden mukaan vankien määrä aleni ensimmäisen puolen vuoden aikana 550:stä noin 300:een.

## Yleisimmät rangaistukset

Rangaistusvangit saattoivat joutua surmatuiksi pienimmästäkin syystä. Rangaistussotilaiden saapuessa Metsäkylän koululle eräs vanki etuili ruokajonossa, jolloin hänet siirrettiin sivuun ja ammuttiin välittömästi.

Suomalaisen silminnäkijän mukaan vankeja roikotettiin ranteistaan sidottuna puiden varaan kiinnitetyissä poikkipuissa kuolemaansa asti. Kiinni saadut karkaamista yrittäneet vangit ammuttiin paikalle..

## Katso myös
* Saksan armeijan kenttärangaistusleirit Suomessa
* Saksalaisten vankileirit Suomessa 1941–1945
* Organisation Todt
* Jatkosodan vankileirit Suomessa
* Naarajärven sotavankileiri
* Stalag 309
* Kannaksen varavankila

## Lähteet
*

### Viitteet

## Aiheesta muualla
*
Alueellistaminen

**Alueellistaminen** on termi, jota käytetään valtionhallinnon yksiköiden ja toimintojen uudelleensijoittelusta pääkaupunkiseudun ulkopuolelle. Valtioneuvosto on linjannut strategiassaan vuonna 2001 toiminnan perusteluksi sen, että valtion oman työvoiman saannin turvaaminen pääkaupunkiseudulla johtaa kiristyvään kilpailuun yksityisten toimialojen kanssa, koska vuodesta 2003 alkaen työmarkkinoille tulevat ikäluokat ovat ensimmäistä kertaa pienempiä kuin eläkeiän saavuttavat. Tämä ongelma ratkaistaan valtion toimintojen ja yksiköiden alueellisella uudelleen sijoittamisella, koska muussa tapauksessa tilanne johtaisi kasvaviin palkkakustannuspaineisiin ja vaikeuksiin saada valtiolle
ammattitaitoista henkilökuntaa.

Strategian mukaan valtionhallinnon toimintoja alueellistetaan toimintojen uudelleen organisoinnin, laajentamisen tai supistamisen yhteydessä, sijoitettaessa olemassa olevia toimintoja pääkaupunkiseudun ulkopuolelle, sekä alue- ja paikallishallinnon organisaatiota muutettaessa. Toimintojen alueellisella sijoittamisella tuetaan aluekehityksen tavoitteita ja niiden pohjalta tehtyjä hallituksen päätöksiä. Valtioneuvoston mukaan sijoittamalla valtion toimintoja pääkaupunkiseudun ulkopuolelle parannetaan tuotannon, työllisyyden sekä alue- ja yhdyskuntarakenteen alueellista tasapainoa ja tuetaan kohdealueiden kasvuedellytyksiä. Samalla hillitään pääkaupunkiseudun nopeaa kasvua ja helpotetaan siitä johtuvia ongelmia.

1970-luvulla vastaavaa aluepolitiikkaa sanottiin hajasijoittamiseksi.

## Alueellistamisen tulokset
Alueellistamisesta on seurattu vuosina 2006-2011. Työpaikkoja on alueellistettu 3722, mutta ilmeisesti vain 264 työntekijää on muuttanut työpaikkansa perässä ja siksi hallinnosta on kadonnut vuosikymmenten osaaminen ja kokemus, joka on Helsingin Sanomien mukaan ratkaisevan tärkeää etenkin keskeisissä asiantuntijatehtävissä.

Valtion työmarkkinalaitoksen johtaja Teuvo Metsäpelto pitää tilannetta ongelmallisena ja sanoo uskovansa, että hallitus luuli henkilöstön muuttavan työpaikkojen mukana.

## Lääkelaitoksen alueellistaminen

Lääkelaitoksen (nykyään Fimea) alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa.

Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.

## Lähteet

## Aiheesta muualla
* Asiantuntijoiden alueellistaminen on vaikeaa, 18.9.2008 Osmo Soininvaara
Salzburgin vuosikirjat

**Salzburgin vuosikirjat** tai **Annales Iuvavenses** olivat annaaleja, joita kirjoitettiin 800- ja 900-luvuilla Salzburgissa. Vuosikirjat ovat säilyneet vain osittain 1100-luvulla kirjoitetuista kopioista.

Salzburgin vuosikirjoista löytyy ainoita mainintoja Saksan kuningaskunnasta ennen 1000-luvun loppua. Vuosikirjojen mukaan baijerilaiset ja jotkut muut itäfrancialaiset valitsivat Arnulfin kuninkaaksi Henrikin sijaan. Tämä tieto saattaa kuitenkin olla myös lisäys 1100-luvulta. Salzburgin vuosikirjat on ainoa lähde baijerilaisten yritykselle salamurhata kuningas Kaarloman.
Trev Broudy

**Trev Broudy** (s. 21. lokakuuta 1968 Santa Barbara, Kalifornia) on yhdysvaltalainen näyttelijä ja entinen malli, joka tuli tunnetuksi jouduttuaan kolmen miehen pahoinpitelyksi. Seurauksena hän vietti 10 päivää koomassa ja menetti kuntoutuksesta huolimatta puolet näkökyvystään.

Kameran edessä Broudy näytteli muun muassa elokuvissa *[[Ivansxtc]]*, *[[The Fluffer]]* ja *[[Surge of Power]]*, sekä televisiosarjoissa *[[Joey]]*, *[[Will & Grace]]*, *[[Tuho-osasto]]*, *[[Gilmoren tytöt]]* ja *[[West Wing]]*. Onnettomuutensa jälkeen hän tehnyt enimmäkseen äänirooleja toimien useimmiten mainosäänenä televisiossa. Broudy lainasi ääntään vuonna 2006 videopeleihin ** ja *[[Splinter Cell (pelisarja)|Splinter Cell: Double Agent]]*.

## Lähteet

## Aiheesta muualla
* Trev Broudy TV.comissa 
* Trev Broudy Voice Chasersissa
Luettelo Buffalo Sabresin pelaajista

**[[Buffalo Sabres]]** on yhdysvaltalainen jääkiekkoseura Buffalosta, New Yorkin osavaltiosta. Sabres pelaa National Hockey Leaguessa, sen koillisessa divisioonassa ja itäisessä konferenssissa. Sabres perustettiin 1970 NHL:än laajentumisen yhteydessä. 29. joulukuuta 2008 35 maalivahtia sekä 335 kenttäpelaaja on pelannut vähintään yhden runkosarjaottelun tai pudotuspeliottelun Sabresissa.

Seitsemän entistä Buffalo Sabresin pelaajaa on valittu Hockey Hall of Fameen: Dick Duff, Grant Fuhr, Clark Gillies, Dale Hawerchuk, Tim Horton, Pat LaFontaine sekä Gilbert Perreault. Dominik Hasek voitti Sabresissa pelatessaan kaksi NHL:n arvokkaimalle pelaajalle myönnettävää Hart Memorial Trophya ja lisäksi kuusi liigan parhaalle maalivahdille annettavaa Vezina Trophya. Tom Barrasso voitti myös Vezinan pelatessaan Buffalossa ja kaudella 1979-1980 Don Edwards ja Bob Sauvé voittivat yhdessä palkinnon Sabresille. Barrasso voitti myös kauden tulokkaalle annettavan Calder Memorial Trophyn pelatessaan Buffalossa. Myös Perreault voitti saman palkinnon Buffalossa.

## Merkkien selitykset

 Torjuntaprosentti tuli virallisesti NHL:än tilastoihin kaudeksi 1982-83

*Kaudet*-sarakkeeseen on merkitty pelaajan ensimmäisen kauden alkuvuosi ja viimeisen kauden loppuvuosi. Esimerkiksi: jos pelaaja pelasi ensimmäisen pelinsä kaudella 2000-2001, taulukossa lukee alkuvuosi 2000, riippumatta siitä, aloittiko hän pelaamisen ennen joulua vai vasta vuoden 2001 puolella.

*Tilastot päivitetty kauden [[NHL-kausi 2008–2009|2008-2009]] päätyttyä.*

## Maalivahdit

## Kenttäpelaajat

## Lähteet
* 
* 
* 
* 
* Eurooppalaisten pelaajien kansallisuus eurohockey.netin pelaajaprofiliien mukaan.

### Viitteet
Pavel Jozef Šafárik

**Pavel Jozef Šafárik** (muita kirjoitusasuja: *Safáry*, *Schaffáry*, *Schafary*, *Saf(f)arik*, *Šafarík*, *Szafarzik*; tšekiksi **Pavel Josef Šafařík**, nykyslovakiksi *Pavol Jozef Šafárik*, saksaksi *Paul Joseph Schaffarik*, latinaksi *Paulus Josephus Schaffarik*, unkariksi *Pál József Saf(f)arik*) (13. toukokuuta 1795 Kobeliarovo, Unkari – 26. kesäkuuta 1861 Praha, Böömi) oli filologi, historioitsija, kansatieteilijä ja runoilija. Häntä pidetään Josef Dobrovskýn ja Jernej Kopitarin ohella slavistiikan tieteenalan kehittäjänä.

Šafárik toimi serbialaisortodoksisen koulun rehtorina Novi Sadissa, kunnes asettui Prahaan vuonna 1833. Šafárikia pyydettiin 1841 Berliiniin slaavilaisen filologian osastolle, mutta hän halusi jäädä kotimaahansa.

Šafárik kirjoitti pääosin tšekiksi ja saksaksi. Hän piti itseään kuitenkin slovakkina ja hän esimerkiksi kritisoi Ľudovít Štúrin ehdottamaa slovakian kirjakieltä.

## Lähteet
Bernin Alpit

**Bernin Alpit** eli *Bernin Oberland* (saks. *Berner Alpen* tai *Berner Oberland*) on Keski-Alppien osa Sveitsissä. Bernin Alpit sijaitsevat Bernin, Valais’n, Luzernin, Obwaldenin, Fribourgin ja Vaudin kantoneissa.

Korkein Bernin Alppeihin kuuluva huippu on Finsteraarhorn (4&nbsp;274&nbsp;m).

## Alueen määrittely
Bernin Alppien alue on määritelty monin tavoin. Soiusan määritelmä on laajin, vuorikiipeilyjärjestö SAC:n suppein. Kaikissa määrittelyissä etelärajana on Rhônejoki.

### Soiusan laaja määrittely
Bernin Alpit on Soiusan laajimman määrittelyn mukaan () itä–länsi-suunnassa 140 kilometriä pitkä vuoristoalue Genevenjärven kaakkoisnurkasta Reussjoelle ja Vierwaldstätterseen kaakkoisnurkkaan. Leveyttä alueella on 25–30 kilometriä Rhônelta Col de la Croix’n, Grosse Scheideggin ja Jochpassin solille. Bernin Alppien pohjoispuolinen vuoristoalue on Sveitsin Etu-Alppeja.

### Soiusan suppea määrittely
Suppeamman määrittelyn mukaan () Bernin Alpit ulottuvat Gemmipassilta Grimselsolalle ja Aarelle sekä Furkasolalle. Aaren ja Reussin välinen alue Grimselsolan itäpuolella on Urin Alppeja. Gemmipassin länsipuolinen alue on Vaud’n Alppeja. Vuoristoalueen pituus on tällä määrittelyllä 70 kilometriä.

## Vuoret
Bernin Alpit on Grajisten Alppien, Valais’n Alppien ja Berninan Alppien ohella yksi Alppien korkeimmista vuoristoalueista käsittäen muutamia yli 4&nbsp;000 metriä korkeita huippuja. Yli 3&nbsp;000 metrin korkuisia huippuja alueella on runsaasti.


SOIUSA-Alpi Occidentali-sezione12.png| Bernin Alpit laajimman määritelmän mukaan.
Berner Alpen.png|Bernin Alppien usein käytetty määritelmä.


## Lähteet

## Aiheesta muualla
Namelli

**Namelli** oli suomalainen makeisvalmistaja. Yritys aloitti toimintansa vuonna 1989 Jyväskylän maalaiskunnan Vaajakoskella. Vuonna 2000 yritys aloitti makeistuotannon Suomussalmella, jossa toimi myös yrityksen tuotekehitys sekä markkinointi ja hallinto. Suomussalmella sijaitsee myös tehtaanmyymälä. Yrityksellä on käytössä tuotteissaan Suomalaisen Työn Liiton avainlippu-merkki.

Yritys hakeutui konkurssiin marraskuussa 2015. Konkurssiin hakeutumisen syyt olivat varojen loppuminen, toiminnan tappiollisuus sekä yrityksen ylisuuret velat. Yritykselle oltiin hakemassa jatkajaa ja se löytyi, kun Finlandia Candy osti sen tammikuussa 2016.

## Tuotteita
* Suklaa & Toffeekuula
* Pohjanmaan pastillit, piparminttumakeinen
* Lakritsinappi

## Lähteet
Katie King

**Kathryn ”Katie” King** (s. 24. toukokuuta 1975 Salem, New Hampshire) on yhdysvaltalainen jääkiekkoilija. Hän oli mukana voittamassa Naganon olympialaisissa kultaa, hopeaa Salt Lake Cityn olympialaisissa ja pronssia Torinon olympialaisissa 2006. Hän  valmistui Brownin yliopistosta vuonna 1997. Torinon talviolympialaisissa 2006 hän teki kolme maalia Suomea vastaan pronssiottelussa.

## Lähteet
Boeing 747 Large Cargo Freighter

**Boeing 747 Large Cargo Freighter** (tunnetaan myös nimellä *Dreamlifter*) on Boeingin Boeing 747:stä tehty laajarunkoinen rahtilentokone. Se on suunniteltu Boeing 787 Dreamliner -koneiden osien kuljettamista varten. Dreamlifterit ovat modifioituja normaalista reittiliikenteestä poistettuja 747-koneita.  

Keväällä 2020 koneilla kuljetettiin koronavirusepidemiassa tarvittuja suojavarusteita Kiinasta Yhdysvaltoihin.

## Tekniset tiedot
 

## Lähteet

## Aiheesta muualla

* Boeingin sivut aiheesta
Kengitys

**Kengitys** on toimenpide, jossa hevosen kavioiden reunan sarveinen osa vuollaan kapeammaksi yleensä puukolla, jotta se ei ole hevosenkengälle liian leveä ja samalla hevosen kavion sisäosat puhdistetaan sinne kertyneestä liasta.

Kengityksessä hevoselle naulataan rautainen hevosenkenkä kavion elottomaan ja näin ollen tuntoaistittomaan ja verisuonettomaan osaan, jotta se kykenee kävelemään kavioiden kulumatta liikaa kovilla alustoilla, esimerkiksi kovilla hiekkateillä ja joskus asfaltilla tai vetämään taakkoja.

Hevonen kengitetään tarpeen mukaan, yleisesti 6-8 viikon välein. Vaikka hevonen ei tarvitsisikaan kenkiä, kaviot vuollaan ja muotoillaan säännöllisesti, jotta jalka-asennot pysyisivät oikeina.

Kengitys alkaa jalka-asentojen arvioinnilla ja suunnittelulla. Kun kenkä on irrotettu, se arvioidaan. Mikäli kenkä on kulunut epäsäännöllisesti tai eri jalkojen kenkiä vertailtaessa huomataan jossakin jalassa poikkeavaa, uusi kengitys suoritetaan muutos huomioon ottaen. Kaviomekanismin seurauksena kantaosat ovat yleensä kuluneet ja kaviota joudutaan lyhentämään kärjeltä. Kun kavio on saatu oikean muotoiseksi ja kenkä siihen sopivaksi, kenkä kiinnitetään naulaamalla. Naulojen kärkien pitäisi tulla etu- ja sivuseinämästä samalla korkeudella ulos, johon ne kotkataan eli käännetään ja katkaistaan. Naulat voidaan kiristää joko lyömällä käänteitä kotkausrautaa vasten tai erityisillä pihdeillä. On olemassa myös liimattavia kenkiä sekä erityisiä bootseja, jotka ovat kiinni tarranauhoilla tai soljilla.

Hevosenkengässä on edessä käänne, joka tukee kenkää. Talvisin käytetään liukastumisen estämiseksi hokkeja, joita voi olla kannoilla ja kärjellä.

## Aiheesta muualla
HMS Renown

**HMS Renown** on ollut kahdeksan Britannian Kuninkaallisen laivaston aluksen nimenä:
*Renown (1651), 20-tykkinen polttolaiva
*HMS Renown (1747), 30-tykkinen viidennen luokan alus (fregatti)
*HMS Renown (1774), 50-tykkinen neljännen luokan alus
*HMS Renown (1798), 74-tykkinen kolmannen luokan linjalaiva
*HMS Renown (1857), 91-tykkinen toisen luokan linjalaiva
*HMS Renown (1895), taistelulaiva
*HMS Renown (1916), Renown-luokan taisteluristeilijä
*HMS Renown (S26), Resolution-luokan ydinsukellusvene
Kumi- ja Nahkatyöväen Liitto

**Kumi- ja Nahkatyöväen Liitto** (KNL) (1970-luvun alkuun asti **Suomen Nahka-, Jalkine- ja Kumityöväen Liitto**) oli vuosina 1937–1993 toiminut suomalainen SAK:hon kuulunut ammattiliitto. KNL:n toiminta päättyi, kun järjestö yhdistyi Kemian Työntekijäin Liiton (1970–1993) kanssa muodostaen uuden Kemianliiton.

## Historia
Kumi- ja Nahkatyöväen Liiton edeltäjä oli Suomen Nahka- ja Kumiteollisuustyöväen Liitto, joka lakkautettiin kommunistilaeilla vuonna 1930. Uusi liitto perustettiin 19. syyskuuta 1937 Suomen Työläisliiton osastojen pohjalta. Liiton järjestämisalaksi määriteltiin nahka-, jalkine-, käsine-, salkku-, matkatarvike- ja kumiteollisuus. Liitto päätti hakea Kansainvälisen jalkine- ja nahkateollisuustyöläisten liiton ja Pohjoismaisen nahkateollisuustyöväen unionin jäsenyyksiä. Kokoukseen osallistuivat kutsuvieraina Skandinavian liittojen edustajat. Pohjoismaisen unionin vuosikokous pidettiin Helsingissä muun muassa 1942. Liiton ensimmäinen edustajakokous pidettiin syyskuussa 1943.

Sotien jälkeen liitossa käytiin suuntataistelua, jonka hävisivät järjestöä aiemmin hallinneet sosiaalidemokraatit ja valtaan nousivat kommunistit. 1970-luvulla KNL oli ainoa SKP:n "taistolaisen" opposition hallitsema ammattiliitto. Opposition riveissä vaikuttanut Väinö Huhtamäki toimi KNL:n puheenjohtajana 20 vuotta. Vuoden 1982 liittokokousvaaleissa sosiaalidemokraatit saivat 51,7 prosenttia äänistä kansandemokraattien jäädessä 48,3 prosenttiin.

Sotien päättymisen jälkeen liitto kasvoi nopeasti. Loppuvuonna 1944 liittoon kuului noin 1 600 työläistä, mutta heinäkuussa 1945 jäseniä oli jo 6 841 ja loppuvuonna lähes 10 000. Vuonna 1967 liitossa oli 6 300 jäsentä ja kolme vuotta myöhemmin 8 900. Vuonna 1983 jäsenmäärä oli 15 900. 

Liiton äänenkannattaja oli 1956–1993 ilmestynyt *Kumi- ja Nahkatyöläinen*, jota edelsi *Pinkoja* (1950–1956). KNL kuului Kansan Sivistystyön Liittoon vuosina 1966–1984.

1940-luvulla liitto solmi työehtosopimuksia Suomen Nahkateollisuusliiton, Kenkätehtaiden Keskusliiton ja Suomen Työnantajain Yleisen Ryhmän kanssa.

## Puheenjohtajat
*Johan Halme (Jussi Halme) 1937–194x
*Olavi Kivipensas 1945–1948
*Jalmari Kanerva 1948–19xx
*Artturi Pihkala
*Väinö Huhtamäki 1956–

## Sihteerit
*Armas Moisander 1937–1949

## Varapuheenjohtajat
*Eeva Kinnunen 194x–19xx

## Liittovaltuuston puheenjohtajat
*Jalmari Kanerva 194x–1948
*Eino Laine 1948–19xx

## Lähteet